An sabi kan sarong eksperto, si Jay Batungbacal kan Unibersidad kan Pilipinas, an Benham Rise mayaman sa mga gasang (coral), mga mineral arog kan manganese na sinabing an elementong ini importanteng sangkap sa pagproseso nin asero. Tinatantya na dakula man an deposito sa gas na makukua sa irarom kan parteng dagat na ini. Saro kaini na ginagaom dagya' an nasasaray sa irarom iyo an methane ice, an gigikanan nin enerhiya sa puturo.